נה - בדין פי תקרה בכלאים
קטגוריות: ש_ס / יג עירובין / עירובין - הרב רפאל בהגר_מ שמואלביץ / עניינים / מחיצות מהדו_ב

**סימן נה**

**בדין פי תקרה בכלאים**

**א**

א] **עירובין צ"ג א',** בית שחציו מקורה וחציו אינו מקורה גפנים כאן מותר לזרוע כאן, ופירש"י, ז"ל, גפנים כאן, תחת הקירוי, מותר לזרוע כאן, חוץ לקירוי מיד וא"צ להרחיק, דפי תקרה יורד וסותם והוי מחיצה מבדלת ביניהם, עכ"ל.

**ויש** להסתפק אם הך הא דמהני בזה המחיצה דפי תקרה, הוא רק בבית שיש לו מחיצות, דבכה"ג מצטרפת המחיצה דפי תקרה לג' מחיצות הבית, והו"ל כפי תקרה ברוח רביעית, אך במקום שאין לו מחיצות, ל"מ בזה המחיצה דפי תקרה, או דאף במקום שאין לו מחיצות, מהני המחיצה דפי תקרה להבדיל בכלאים.

ב] **והנה** לדעת רש"י דלרב אמרינן פי תקרה אף במקום שאין לו מחיצות כלל, ודאי דה"נ לענין כלאים אף במקום שאין לו מחיצות כלל מהני המחיצה דפי תקרה, ומקום הספק בזה הוא לדעת ש"ר דלא אמרינן פי תקרה יורד וסותם אלא ברוח רביעית או אף ברוח שלישית, דלפ"ז י"ל דה"נ לענין כלאים לא אמרינן פי תקרה אלא במקום שיש לו ב' או ג' מחיצות, ומאידך י"ל דלגבי כלאים דא"צ אלא מחיצה אחת, הוי כרוח רביעית דאמרינן בה פי תקרה, וע"ד שכתבו התוס' לעיל י"א א' בשם ריצב"א, דאף אם לא אמרינן צוה"פ מד' רוחות, מ"מ לענין כלאים אמרינן, והיינו משום דבכלאים ל"ב להיקף ד' רוחות.[[1]](#footnote-2)

**ב**

ג] **ותחילה** נדון בזה לדעת הסוברים דלא אמרינן פי תקרה יורד וסותם אלא ברוח רביעית, וברוח שלישית לא אמרינן פי תקרה, אף כשאי"ז מפולש.

**דהנה** קשיא לדעתם במה שאמרו בסיכך ע"ג אכסדרה שאין לה פצימין דלאביי אמרינן פי תקרה יורד וסותם, וגם לרבא אמרינן פי תקרה כשיש לה פצימין, והרי דאמרינן פי תקרה יורד וסותם אף ברוח שלישית.

**ומצינו** בזה כמה דרכים, דהנה בפי' הר"א מן ההר בסוכה שם כתב, ז"ל, דכל האכסדרות יש להם ג' מחיצות וכו', וא"צ לומר פי תקרה אלא מצד אחד, והיינו דומיא דהכא, עכ"ל, והיינו דהא דלא אמרינן פי תקרה אלא ברוח רביעית אי"ז משום דלא אמרינן פי תקרה אלא ברשות שיש לה ג' מחיצות גמורות, אלא הוא משום דלא אמרינן פי תקרה אלא ברוח אחת, וע"כ בסוכה דסגי בג' דפנות, שפיר אמרינן פי תקרה ברוח שלישית, וכ"נ גם בד' ההשלמה והר"ן בסוכה שם, עיי"ש.

**ובפסקי** רי"ד בסוכה שם כתב, ז"ל, דאמרינן פי תקרה יורד וסותם, ואע"ג דכל מחיצה שהגדיים בוקעין בה לאו שמה מחיצה, בדופן שלישית דאקיל בה רחמנא אמרינן פי תקרה יורד וסותם, עכ"ל, ונראה לדעתו, דלענין שבת לא אמרינן פי תקרה אלא ברוח רביעית, דל"ב בה מחיצה גמורה, דברוח שלישית דבעינן בה מדרבנן מחיצה גמורה לא אמרינן פי תקרה, אך לענין סוכה דבדופן שלישית ל"ב מחיצה גמורה, אמרינן בה פי תקרה.

ד] **ושיטה** חדשה בזה מצינו בפסקי ריא"ז בפירקין ה"ב דין ט"ז, ז"ל, ולא אמרו פי תקרה יורד וסותם אלא במקום המוקף ג' מחיצות ואינו צריך לסתום אלא דופן רביעי בלבד, אבל מקום שאין לו אלא ב' מחיצות אין אומרין בו פי תקרה יורד וסותם וכו', ולפיכך אין הסוכה ניתרת בשתי דפנות, שאין אומרין בה פי תקרה יורד וסותם, אלא צריכה דופן שלישית, עכ"ל, ונתחדש בדבריו דבאמת כ"ה דבשבת לא אמרינן פי תקרה אלא ברוח רביעית, ה"נ בסוכה לא אמרינן פי תקרה ברוח שלישית, אף דסגי למימר בה פי תקרה ברוח אחת, וגם דברוח שלישית ל"ב מחיצה גמורה.

**וכבר** נת' בסימן נ"ג סקט"ז לדעתו, דהא בסיכך ע"ג אכסדרה אמרינן פי תקרה יורד וסותם, אף דלא אמרו פי תקרה אלא ברוח רביעית, הוא משום דלאכסדרה יש ג' מחיצות, ואמרינן פי תקרה יורד וסותם, ומיגו דה"ז מועיל לאכסדרה, ה"ז מועיל אף לסוכה, ונת' שם דהוא משום דהא דלא אמרינן פי תקרה אלא ברשות שיש לה ג' מחיצות, לאו היינו דל"מ פי תקרה בפנ"ע להתיר, אלא להשלים לגדירה דג' מחיצות, אלא הוא משום דכל דליכא ג' מחיצות לא חזינן להפי תקרה כמחיצה ואינו יורד וסותם, וע"כ שפיר י"ל דכיון דלאכסדרה איכא ג' מחיצות ואמרינן בה פי תקרה יורד וסותם, ה"ז מועיל אף לסוכה.

**והראוני** הדברים מבוארים כן בהל' הרי"צ גאות בסוכה, דגריס דטעמא דרבא דלא אמרינן פי תקרה בסיכך ע"ג אכסדרה, דהוא משום עד כאן לא קאמר רב התם אלא מבפנים דאיכא ג' מחיצות, אבל מבחוץ דליכא ג' מחיצות לא, - ונראה מזה להדיא כמש"נ, דטעמא דאביי דאמרינן בזה פי תקרה, הוא מכח הא דאמרינן פי תקרה לגבי בפנים דאיכא ג' מחיצות, וע"ז הוא דפליג רבא וס"ל דכיון דמבחוץ ליכא ג' מחיצות, לא אמרינן פי תקרה כלפי מקום זה.[[2]](#footnote-3)

ה] **ונראה** דבזה תליא דין פי תקרה לענין כלאים במקום שאין לו מחיצות, דלדעת הרי"ד דלא אמרינן פי תקרה אלא בדופן שלישית דסוכה דאקיל בה רחמנא, הרי דבמחיצת כלאים דלא אקיל בה רחמנא ובעינן מחיצה גמורה, לא אמרינן פי תקרה, - וגם לדעת הריא"ז דלא אמרינן פי תקרה אלא ברשות שיש לה ג' מחיצות, וכל שאין לה ג' מחיצות לא אמרינן פי תקרה אף ברוח אחת, ומה"ט לא אמרינן פי תקרה ברוח שלישית דסוכה, הרי דגם לענין כלאים לא אמרינן פי תקרה במקום שאין לו מחיצות, אף דסגי למימר פי תקרה ברוח אחת.

**אך** לדעת הר"א מן ההר ודעימי' דאמרינן פי תקרה ברוח אחת, ומה"ט הוא דבשבת אמרינן פי תקרה ברוח רביעית, ובסוכה אמרינן פי תקרה ברוח שלישית, מסתברא מילתא דבכלאים אמרינן פי תקרה אף במקום שאין לו מחיצות, משום דל"ב למימר פי תקרה אלא מרוח אחת.[[3]](#footnote-4)

ו] **והעירו** בזה, דלדעת הרמב"ם מסתברא מילתא דלענין כלאים אמרינן פי תקרה אף במקום שאין לו מחיצות, דהנה דעת הרמב"ם בפי"ז משבת הל"ה דרשות שיש לה ג' מחיצות ופי תקרה ברביעית הזורק לתוכה פטור, ומשום דפי תקרה ל"מ אלא מדרבנן, ולדעתו צ"ל דהא דלגבי כלאים אמרינן פי תקרה, הוא כמש"כ בחי' הגר"מ הלוי שם דהוא משום דלגבי כלאים סגי במחיצה המבדלת, ודוקא לגבי שבת דבעינן מחיצה לאשוויי רשות ל"מ פי תקרה, עיי"ש.

**והנה** לפ"ז מסתברא מילתא, דהא דלענין שבת לא אמרינן פי תקרה אלא ברוח רביעית, הוא משום דרק ברוח רביעית סגי במחיצה המבדלת, דלא יהא פרוץ למקום האסור, אך ברוח שלישית בעינן מחיצה המועלת לאשוויי רשות, ומחיצה דפי תקרה ל"מ לאשוויי רשות.

**ולפ"ז** הרי הדין נותן דלענין כלאים אמרינן פי תקרה אף בדליכא מחיצות כלל, דכל הא דלענין שבת לא אמרינן פי תקרה אלא ברוח רביעית, הוא משום דפי תקרה ל"מ לאשוויי רשות, אך לענין כלאים דסגי במחיצה המבדלת, שפיר אמרינן פי תקרה אף בדליכא מחיצות כלל.

**ג**

ז] **ובדעת** התוס' וש"ר דאמרינן פי תקרה ברשות שיש לה ב' מחיצות, יש לפרש בתלת גווני, די"ל דהיינו משום דלא אמרינן פי תקרה אלא בב' רוחות, וי"ל דהוא משום דפי תקרה אינה מחיצה גמורה ואינה מועלת אלא להצטרף לב' מחיצות גמורות, וי"ל דהוא משום דאין פי תקרה יורד וסותם כלל אלא במקום שיש לו ב' מחיצות.

**והנה** בד' התוס' בסוכה י"ח ב' מבו', דאף לפ"מ דס"ד דרבא דאמרינן פי תקרה אף במפולש, מ"מ אם ל"ה לסוכה אלא מחיצה אחת ל"ה אמרינן פי תקרה, ומבו' מזה דהא דלא אמרינן פי תקרה אלא ברשות שיש לה ב' מחיצות, אי"ז משום דלא אמרינן פי תקרה אלא מב' רוחות, דא"כ הרי הדין נותן דבסוכה דסגי בה בג' דפנות, נימא פי תקרה אף כשאין לה אלא מחיצה אחת, אלא הוא משום דלא אמרינן פי תקרה אלא במקום שיש לו ב' מחיצות גמורות.

**אך** אכתי יש להסתפק אם הוא משום דפי תקרה אינה מועלת אלא להצטרף לב' מחיצות גמורות, או הוא משום דאין פי תקרה יורד וסותם אלא במקום שיש לו ב' מחיצות.

ח] **והנה** האהעו"ז לעיל פ"ט א' כתב בדין גג הבולט, דאף דלא אמרינן פי תקרה מג' רוחות, ומה"ט אם הוא בולט מכל הרוחות, לא אמרינן בזה פי תקרה, מ"מ כל שאין הגג בולט אלא מצד אחד, שפיר אמרינן פי תקרה, כיון דמג' צידי הגג איכא ג' מחיצות גמורות ע"י גוד אסיק, עיי"ש.

**ונתחדש** בדבריו דבמקום שתחת הגג, דכלפי מקום זה הויא עיקר מחיצת הפי תקרה, ליכא ג' מחיצות, ולא יועיל מחיצת פי תקרה להתיר למקום זה, מ"מ ה"ז מועיל כלפי המקום שע"ג הגג, - ומבו' לפ"ז דהא דלא אמרינן פי תקרה במקום שאין לו ב' מחיצות, אי"ז משום דבכה"ג אין פ"ת יורד וסותם כלל, אלא הוא משום דלא סגי בהמחיצה דפי תקרה לגדור בפנ"ע אלא בצירוף לב' מחיצות גמורות, וע"כ שפיר י"ל דאף דאין הפ"ת מועלת במקומה, כיון דליכא התם ב' מחיצות גמורות, מ"מ ה"ה מועלת כלפי המקום שע"ג הגג דיש לו ג' מחיצות גמורות.

**אך** בסימן נ"ג סקט"ו נת' דמכ"ד משמע לפרש דהא דלא אמרינן פי תקרה אלא במקום שיש לו ב' מחיצות גמורות, הוא משום דבמקום שאין לו ב' מחיצות גמורות לא חזינן לה כלל כמובדלת ע"י הפי תקרה, ואין הפי תקרה יורד וסותם כלל, עיי"ש.

ט] **ולפ"ז** נראה דלענין כלאים לא אמרינן פי תקרה במקום שאין לו מחיצות, דבין אי נימא דהא דלענין שבת לא אמרינן פי תקרה אלא במקום שיש לו ב' מחיצות, הוא משום דל"מ המחיצה דפי תקרה אלא להצטרף לב' מחיצות גמורות, ובין אי נימא דהוא משום דבמקום שאין לו ב' מחיצות גמורות אין הפי תקרה יורד וסותם כלל, הדין נותן דאף לענין כלאים לא נימא פי תקרה במקום שאין לו מחיצות כלל.[[4]](#footnote-5)

1. ועד"ז יש להסתפק גם לדעת רש"י, והוא לדעת שמואל דס"ל דלא אמרינן פי תקרה אלא כשיש מחיצה אחת שלימה, אם ה"נ לענין כלאים לא אמרינן פי תקרה אלא כשיש מחיצה אחת שלימה, או דלענין כלאים דא"צ אלא למחיצה אחת, אמרינן בה פי תקרה, ועמש"נ בזה בסימן נ"ג סקי"ט בהערה. [↑](#footnote-ref-2)
2. ובסימן נ"ג שם נת' לפרש גם לגירסא דילן דטעמא דרבא דל"מ הוא משום דהני מחיצות לאו לסוכה עבידי, די"ל דלאו היינו דלא אמרינן פי תקרה אלא להתיר את הרשות שנעשה הקירוי לצרכה, אלא היינו דכיון דכלפי הסוכה עצמה אין הפי תקרה יורד וסותם כלל, כיון שאין לה אלא ב' דפנות, ואך דלאביי כיון דאמרינן פי תקרה כלפי האכסדרה ה"ז מועיל אף כלפי הסוכה, וע"ז הוא דפליג רבא דל"מ הפי תקרה אלא כלפי האכסדרה ולא כלפי הסוכה. [↑](#footnote-ref-3)
3. ויש לדון עוד נפ"מ בזה, בדין רשות שיש לה ב' מחיצות ולחי אם אמרינן פי תקרה ברוח רביעית, דיהא חשוב עי"ז כג' מחיצות ולחי, דלדעת הרי"ד לא אמרינן בזה פי תקרה, כיון דבעינן מחיצה גמורה, ולדעת הריא"ז לא אמרינן בזה פי תקרה, כיון דליכא לרשות זו ג' מחיצות, דלחי ל"ה מחיצה אלא ברוח רביעית, אך לדעת הראמ"ה ודעימי' י"ל דאמרינן בזה פי תקרה, כיון דסגי למימר פי תקרה מרוח אחת, ועד"ז הוא בדין סוכה שיש לה מחיצה שלימה ומחיצה דשלישית אפי' טפח, ובאנו למימר פי תקרה ברוח שלישית.

   אך יש מקום לדון בזה, דגם לדעת הראמ"ה ודעימי' לא נימא פי תקרה, והוא משום דכיון דכל הא דיש על הלחי תורת מחיצה הוא מכח הפי תקרה שברוח הרביעית, הו"ל כפי תקרה מב' רוחות דלא אמרינן, דלחי שאינו מועיל אלא מכח פי תקרה, לא עדיף ממחיצה דפי תקרה, וזה ע"ד מש"כ החזו"א בסימן ק"ז סקי"ג דכל שצריך לומר פ"ת מב' צדדין ופתח מב' צדדין חשיב כפ"ת מד' צדדין. [↑](#footnote-ref-4)
4. אך באמת לדעת האהעו"ז יש מקום לדון בזה, די"ל דכל הא דלא אמרינן פי תקרה אלא להצטרף לב' מחיצות גמורות, הוא רק במקום דבעינן לאשוויי רשות, דכיון דפי תקרה הוי מחיצה גמורה, הרי דהא דלענין שבת בעינן ב' מחיצות גמורות, הוא משום דלא סגי במחיצה דפי תקרה בפנ"ע לאשוויי רשות, אך בכלאים דסגי במחיצה המבדלת, שפיר מהני המחיצה דפי תקרה בפנ"ע.

   ויש לדון עוד בזה, דלמש"כ התוס' בסוגיין דבכלאים מודה שמואל דאמרינן פי תקרה אף ברוח הפרוצה במלואה, ה"נ אמרינן פי תקרה אף ברשות שאין לה מחיצות, וכן נקט בפשיטות בדרך אמונה בביאוה"ל פ"ז מכלאים הי"ח, וצ"ע בזה. [↑](#footnote-ref-5)